sagorsarker/bangla-wikipedia huggingface dataset:
বিদ্যুৎ কুমার রায়

বিদ্যুৎ কুমার রায় একজন বাংলাদেশী ভারোত্তোলক। তিনি ২০০৫ সালে জাতীয় ক্রীড়া পুরস্কার পান। ২০১৮ কমনওয়েলথ গেমসে বাংলাদেশ ভারোত্তোলক দলের প্রশিক্ষক ছিলেন।
তার ২৭ বছরের খেলোয়াড়ী জীবনে তিনি ২০১২ কমনওয়েলথ ওয়েটলিফটিং চ্যাম্পিয়নশিপ এবং দক্ষিণ এশিয়ান ওয়েটলিফটিং চ্যাম্পিয়নশিপে রৌপ্য পদক লাভ করেন। ১৯৯৫, ১৯৯৯ এবং ২০০৪ দক্ষিণ এশীয় গেমসে ব্রোঞ্জ পদক লাভ করেন।
জুলফিকার মাহমুদ মিন্টু

জুলফিকার মাহমুদ মিন্টু (জন্ম: ৯ ডিসেম্বর ১৯৭৩; জুলফিকার মাহমুদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। জুলফিকার তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন আক্রমণভাগের খেলোয়াড় হিসেবে খেলেছেন। তিনি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগের ক্লাব শেখ রাসেলের প্রধান কোচের দায়িত্ব পালন করছেন।
১৯৯০–৯১ মৌসুমে, বাংলাদেশী ক্লাব সাধারণ বিমার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৯৩–৯৪ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ব্রাদার্স ইউনিয়নের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী এবং মুক্তিযোদ্ধা সংসদের হয়ে খেলেছিলেন। ২০০১–০২ মৌসুমে, তিনি মুক্তিযোদ্ধা সংসদ হতে বাড্ডা জাগরণী সংসদে যোগদান করেছিলেন; বাড্ডা জাগরণী সংসদের হয়ে ৫ মৌসুম খেলার পর তিনি অবসর গ্রহণ করেছিলেন।
১৯৯২ সালে, জুলফিকার বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৯৮ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন।
খেলোয়াড়ি জীবনের ইতি টানার পর বেশ কয়েকটি দলের হয়ে সহকারী ম্যানেজারের দায়িত্ব পালন করার পর ২০১৬ সালে, জুলফিকার বাংলাদেশী ফুটবল ক্লাব চট্টগ্রাম আবাহনীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। চট্টগ্রাম আবাহনীর হয়ে ৩ মৌসুম ম্যানেজারের দায়িত্ব পালন করেছেন। ২০২০–২১ মৌসুমে, তিনি সাইফের ম্যানেজারের দায়িত্ব গ্রহণ করেছেন, যেখানে তিনি প্রায় ২ মাস দলটির অন্তর্বর্তীকালীন ম্যানেজারের দায়িত্ব পালন করেছেন।
জুলফিকার মাহমুদ মিন্টু ১৯৭৩ সালের ৯ই ডিসেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জুলফিকার বাংলাদেশ অনূর্ধ্ব-১৭ এবং বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। অতঃপর ১৯৯৮ সালে জুলফিকার আন্তর্জাতিক ফুটবলে বাংলাদেশের হয়ে অভিষেক করেছিলেন।
২০০১ সালের ১৭ই ফেব্রুয়ারি তারিখে জুলফিকার ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সৌদি আরবের দাম্মামের প্রিন্স মোহাম্মদ বিন ফাহদ স্টেডিয়ামে অনুষ্ঠিত উক্ত ম্যাচে বাংলাদেশ ৬–০ গোলের ব্যবধানে পরাজিত হয়েছিল, ম্যাচটিতে তিনি ৫৭ মিনিট খেলেছিলেন।
আলী আহমেদ (ক্রিকেটার)

আলী আহমেদ (জন্ম: ১৩ ডিসেম্বর ১৯৯৪) একজন ডাচ ক্রিকেটার। তিনি নেদারল্যান্ডসের হয়ে নামিবিয়া জাতীয় ক্রিকেট দলের বিপক্ষে ২৯ নভেম্বর ২০১৭ আইসিসি ইন্টারকন্টিনেন্টাল কাপে প্রথম-শ্রেণীর ক্রিকেটে আত্মপ্রকাশ করেছিলেন।
আলী আহমদ (আফগান ক্রিকেটার)

আলী আহমদ (জন্ম: ১ জানুয়ারি ১৯৯৫) একজন আফগান ক্রিকেটার। ২০১২ সালের ১ আগস্ট আফগানিস্তান প্রাদেশিক চ্যালেঞ্জ কাপ টুর্নামেন্টে তিনি কান্দাহার প্রদেশের হয়ে লিস্ট এ ক্রিকেট তালিকায় স্থান অর্জন করেছিলেন।
জাফরুল এহসান

জাফরুল এহসান একজন বাংলাদেশী ক্রিকেট কোচ। এর আগে তিনি বাংলাদেশের হাই পারফরম্যান্স ইউনিটের ব্যাটিং কোচ হিসাবে অংশ নিয়েছিলেন। তিনি প্রাক্তন ইংলিশ ব্যাটসম্যান মাল লোয়ের অধীনে কাজ করেছিলেন যিনি প্রধান কোচ ছিলেন। এইচপিইউর বর্তমান প্রধান কোচ হলেন সাইমন হেলমোট । তিনি বিপিএলের নবাগত সিলেট সিক্সার্সের প্রধান কোচ হিসাবে কাজ করতে চলেছেন। তাকে সহযোগিতা করার জন্য জাতীয় দলের সাবেক নির্বাচক ফারুক আহমেদ এবং অবসরপ্রাপ্ত পেসার হাসিবুল হোসেন শান্তকে যথাক্রমে দলের উপদেষ্টা ও পরিচালক হিসাবে রয়েছেন।
এশা ইউসুফ

এশা ইউসুফ হলেন একজন বাংলাদেশি চলচ্চিত্র প্রযোজক।
এশা ইউসুফ হলেন নাসির উদ্দীন ইউসুফ ও শিমূল ইউসুফের সন্তান। ২০১১ সালে তার প্রযোজিত প্রথম চলচ্চিত্র "গেরিলা" মুক্তি পায়। চলচ্চিত্রটি ৩৬তম জাতীয় চলচ্চিত্র পুরস্কারের আসরে শ্রেষ্ঠ চলচ্চিত্র নির্বাচিত হওয়া ছাড়াও দশটি বিভাগে পুরস্কৃত হয়। ২০১৪ সালে মুক্তিপ্রাপ্ত "অল্প অল্প প্রেমের গল্প" চলচ্চিত্রে তিনি নির্বাহী প্রযোজক হিসেবে কাজ করেন। ২০১৬ সালে মুক্তিপ্রাপ্ত "আয়নাবাজি" চলচ্চিত্রে তিনি নির্বাহী প্রযোজক হিসেবে কাজ করেন। চলচ্চিত্রটি ৪১তম জাতীয় চলচ্চিত্র পুরস্কারের আসরে সাতটি বিভাগে পুরস্কৃত হয়। ২০১৯ সালে তার প্রযোজিত "আলফা" মুক্তি পায়। চলচ্চিত্রটি ২০২০ সালে অস্কারের ৯২তম আসরে সেরা বিদেশী ভাষার চলচ্চিত্র বিভাগে বাংলাদেশের প্রতিনিধিত্ব করবে।
এশা ইউসুফ ক্যাকটাস ব্যান্ডের ভোকাল সাকি ব্যানার্জির সাথে ২০১৯ সালের ১১ অক্টোবর বিবাহবন্ধনে আবদ্ধ হন।
ন্যাসেনিয়া

ন্যাসেনিয়া (Nascenia) বাংলাদেশের একটি কাস্টম ওয়েব ও মোবাইল অ্যাপ্লিকেশন নির্মাতা প্রতিষ্ঠান। বিশ্বের বিভিন্ন দেশে উদ্যোক্তা থেকে শুরু করে বহুজাতিক বিভিন্ন প্রতিষ্ঠানের সাথে ন্যাসেনিয়ার কাজ করার অভিজ্ঞতা আছে।
প্রতিষ্ঠানটির নামকরন করা হয়েছে ইংরেজি শব্দ Nascent(সদ্যোজাত) থেকে। ২০১০ সালে তিন তরুণ উদ্যোক্তা শেখ শায়ের হাসান, ফুয়াদ বিন ওমর এবং ফাত্তাহুল আলম যৌথ উদ্যোগে ন্যাসেনিয়া প্রতিষ্ঠা করেন। আধুনিক প্রযুক্তি কাজে লাগিয়ে বাংলাদেশে বসে বহির্বিশ্বের জন্য মানসম্মত সফটওয়্যার তৈরি করা ছিল তাদের প্রাথমিক লক্ষ্য। একদম নতুন বাংলাদেশী প্রতিষ্ঠান হিসেবে বিদেশি প্রতিষ্ঠানের কাছ থেকে কাজ পাওয়াটা শুরুর দিকে সহজ ছিল না। কিন্তু নিষ্ঠার সাথে কিছু সফটওয়্যার সফলভাবে ডেলিভারি দেওয়ার ফলে ন্যাসেনিয়ার সুনাম চারদিকে ছড়াতে থাকে। ফলস্বরূপ, তিন জন মিলে শুরু করা প্রতিষ্ঠানটি এখন প্রায় সত্তর জনের কর্মক্ষেত্র। প্রতিষ্ঠানটি উত্তর আমেরিকা, জাপান, কানাডা, অস্ট্রেলিয়া সহ ইউরোপের বিভিন্ন দেশে সফটওয়্যার আউটসোর্সিং এর কাজ করছে।
ন্যাসেনিয়া মূলত রুবি অন রেইলস নিয়ে কাজ করে। ন্যাসেনিয়ার রেইলস টিমটি বাংলাদেশের সবচেয়ে বড় রুবি অন রেইলস টিম। এ ছাড়াও পি এইচ পি(PHP), অবজেক্টিভ সি (Objective C), জাভা(Java), জাভাস্ক্রিপ্ট(Javascript), অ্যান্ড্রয়েড(Android) এবং আই ও এস(iOS) এবং বিভিন্ন কন্টেন্ট ম্যানেজমেন্ট সিস্টেম (ওয়ার্ডপ্রেস,জুমলা, দ্রুপাল) এর টিম আছে।
ন্যাসেনিয়া দেশের বাইরে বিপণন অফিস স্থাপনের পরিকল্পনা করেছে। ২০১৯ সালে জাপানে অফিস খোলার কাজ চলছে এবং মার্কিন যুক্তরাষ্ট্র এবং ইউরোপেও নিজস্ব প্রতিনিধিত্ব বাড়ানোর পরিকল্পনা রয়েছে।
২০১১ সালে, এশিয়ার ই এশিয়া ২০১১ পুরস্কার পায় ন্যাসেনিয়া। ই-এশিয়া এশিয়া মহাদেশীয় একটি আন্তর্জাতিক আইসিটি সম্মেলন যাতে দেশী-বিদেশী প্রতিষ্ঠান অংশগ্রহণ করে। ২০১৩ সালে, ন্যাসেনিয়া রেড হেরিংয়ের করা "এশিয়া ও ওশেনিয়া অঞ্চলের সেরা ১০০ প্রতিষ্ঠানের তালিকায়" স্থান করে নিয়েছে। পরবর্তীতে, ন্যাসেনিয়া ২০১৪ ও ২০১৫ সালে পর পর দুবার দেশের শীর্ষস্থানীয় সফটওয়্যার আউটসোর্সিং কোম্পানি হিসেবে স্বীকৃতি স্বরূপ বেসিস(বাংলাদেশ এসোসিয়েশন অব সফটওয়্যার এন্ড ইনফরমেশন সার্ভিসেস) এর পক্ষ থেকে বেসিস আউটসোর্সিং এওয়ার্ড লাভ করে।
এছাড়াও, এই কাস্টম সফটওয়্যার ডেভেলমেন্ট কোম্পানিটি জাতীয় উৎপাদনশীলতা পুরস্কার ২০১৭(ন্যাশনাল প্রোডাক্টিভিটি এন্ড কোয়ালিটি এক্সিলেন্স এ্যাওয়ার্ড) এবং রাষ্ট্রপতি শিল্পোন্নয়ন পুরস্কার ২০১৭(প্রেসিডেন্টস এ্যাওয়ার্ড ফর ইন্ডাস্ট্রিয়াল ডেভেলপমেন্ট) সম্মাননা লাভ করে।
ন্যাসেনিয়া বিভিন্ন বিশ্ববিদ্যালয়ে শিক্ষামূলক সেমিনার আয়োজন করে এবং চাকুরিমেলায় অংশগ্রহণ করে যোগ্যতা অনুসারে প্রার্থীদেরকে ন্যাসেনিয়াতে ইন্টার্নশিপ এবং চাকরির সুযোগ দেয়। প্রতিষ্ঠানটি ২০১২ সাল থেকে খুলনা বিশ্ববিদ্যালয়ের সিএসই বিভাগের অস্বচ্ছল মেধাবী শিক্ষার্থীদের ল্যাপটপ দিয়ে আসছে। এছাড়াও ন্যাসেনিয়া আরও কয়েকটি সরকারি-বেসরকারি বিশ্ববিদ্যালয়ের মেধাবী ও অস্বচ্ছল শিক্ষার্থীদের মধ্যে প্রায় প্রতিবছরই ল্যাপটপ বিতরণ করে থাকে।
উইনসর ম্যাকে

জেনস উইনসর ম্যাকে (১৮৬৬-৭১ – ২৬ জুলাই ১৯৩৪) একজন আমেরিকান কার্টুনিস্ট এবং অ্যানিমেশন তৈরিকারক ছিলেন। তিনি সর্বাধিক জনপ্রিয় হচ্ছেন তার কমিক লিটল নিমো (১৯০৫-১৪; ১৯২৪-২৬) এবং অ্যানিমেশন চলচ্চিত্র গার্টি দ্যা ডাইনোসর (১৯১৪) এর জন্য। চুক্তিপত্রের কারণে, তিনি সিলাস ছদ্মনাম ব্যবহার করে ড্রিম অব দ্যা রেয়ারবিট ফ্রেন্ড নামক কমিক তৈরি করেন।
ছোটবেলা থেকেই দারুণ তড়িতকর্মা, বিচক্ষন ও প্রযুক্তিগত ভাবে দক্ষ একজন শিল্পী ছিলেন। তিনি পেশা জীবন শুরু করেন পোস্টার তৈরি ও ডাইম মিউজিয়ামে প্রদর্শনীর মাধ্যমে এবং ১৯৯৮ সাল থেকে বিভিন্ন পত্রিকা ও ম্যাগাজিনে ছবি আঁকা শুরু করেন। ১৯০৩ সালে তিনি নিউইয়র্ক হেরাল্ড পত্রিকার সঙ্গে যুক্ত হন, যেখানে তিনি লিটল স্যামি স্নিজ এবং ড্রিম অব রেয়ারবিট ফ্রেন্ড এর মত জনপ্রিয় কমিক তৈরি করেন। ১৯০৫ সালে তিনি নভ্যু শিল্প ধরনের, এক বাচ্চা ছেলে ও তার দুঃসাহসী স্বপ্ন নিয়ে একটি কল্পিত রৈখিক চিত্র গল্প লিটল নিমো ইন স্লামবার রচনা করেন। এই চিত্রগল্প তার রৈখিক চিত্র সম্পর্কে গভীর ধারণা ও রঙ সম্পর্কে দক্ষতার অনন্য দৃষ্টান্ত। ম্যাকে কমিকের বক্তব্য প্রকাশ ও বাচনভঙ্গি আরো আকর্ষণীয় করতে প্রচলিত কমিকের বিভিন্ন বৈশিষ্ট, পাতার ধরন, আকার, সমাবেশ ইত্যাদি নিয়ে প্রচুর পরীক্ষা নিরীক্ষা করেন। ম্যাকে প্রচুর পরিমাণে রাজনৈতিক কার্টুন তৈরি করেন এবং ভ্যুডভিল সার্কিট বিষয়ে একজন জনপ্রিয় চক টক প্রদর্শক ছিলেন।
ম্যাকে অ্যানিমেশন যুগের প্রথম দিকের একজন পুরোধা ব্যক্তি ছিলেন; ১৯১১ থেকে ১৯২১ সাল পর্যন্ত নিজস্ব অর্থায়নে দশটি অ্যানিমেশন তৈরি করেন, যা মাত্র কিছু সময়ের জন্য চলেছিলো। এর মধ্যে পেওথম তিনটি তইরি করেন ব্যুডভিল এ প্রদর্শনের জন্য; গার্টি দ্যা ডাইনোসর ছিলো একটি মিথস্ক্রিয় প্রবাহ যেখানে ম্যাকে কে একটি প্রশিক্ষিত ডাইনোসর পরিচালনা করতে দেখা যায়।
এজে লি

এপ্রিল জিনতে মেন্ডেজ" (জন্ম মার্চ ১৯, ১৯৮৭) একজন আমেরিকান লেখক এবং সাবেক পেশাদার কুস্তিগির। তিনি বিখ্যাত ডাব্লিউডাব্লিউইতে এজে লি নামে কুস্তি লড়ার জন্য।
তার জন্ম এবং বেড়ে উঠা নিউ জার্সি তে, মেন্ডেজ ২০০৭ সালে সতন্ত্র ক্ষেত্রে তার কুস্তিজীবন শুরু করেন। তিনি ২০০৯ সালে ডাব্লিউডাব্লিউই এর সাথে চুক্তি করেন এবং দুই বছর এদের উন্নয়ন ক্ষেত্র ফ্লোরিডা চ্যাম্পিয়নশিপ রেসলিং এ কুস্তি লড়েন, মেইন রোস্টার এ প্রবেশের পূর্বে।তিনি একবার ডাব্লিউডাব্লিউই ডিবাস চ্যাম্পিয়নশিপ জিতেছিলেন।
এপ্রিল জিনতে মেন্ডেজ মার্চ ১৯, ১৯৮৭ সালে ইউনিয়ন সিটি,নিউ জার্সিতে জন্মগ্রহণ করেন, তার মা, জানেত এসেভেদো, একজন গৃহিণী এবং এরপর বসত সাস্থ সহায়তাকারী, অন্যদিকে তার পিতা, রোবার্ট মেন্ডেজ, একজন প্রকৌশলী। তিনি তার তিন ভাইবোনের মধ্যে ছোট। মেন্ডেজ তার বইয়ে লিখেছে তার ছোটবেলায় তাদের আর্থিক অবস্থা মোটেও ভাল ছিল না,তার বাবা তাদের বাড়ির ভাড়া মেটাতে হিমশিম খেত।
তার ভাইয়ের ওয়ার্ল্ড রেসলিং ইন্টারটেইনমেন্ট (ডাব্লিউডাব্লিউই) এর প্রতি আকর্ষণ ছিলো, ওনি তাকে পেশাদার কুস্তিগির হতে উৎসাহ দিত। সঙ্গে ডাব্লিউডাব্লিউই এর মেয়েদের দেখে তিনি উৎসাহ পেতেন, বিশেষ করে লিটাকে দেখে, তিনি ১২ বছর বয়সে তার ইচ্ছা জোড়ালো করেন।
প্রারম্ভিক আধুনিক যুগ

আধুনিক ইতিহাসের প্রারম্ভিক কালটি উত্তর-উত্তর-পরবর্তী যুগের মধ্যযুগকে অনুসরণ করে। যদিও এই সময়ের কালানুক্রমিক সীমাটি বিতর্কের জন্য উন্মুক্ত, সময়সীমার সময়কালীন যুগের শেষের অংশ (খ্রিষ্টাব্দ ১৫০০), মধ্যযুগ হিসাবে পরিচিত, বিপ্লব যুগের সূচনার মধ্য দিয়ে বিস্তৃত হয়েছিল (১৮০০ খ্রিষ্টাব্দ) এবং ১৪৫৩ সালে কনস্টান্টিনোপল বিজয়ের সাথে ইউরোপের নবজাগরণের সময়, ক্রুসেডের সমাপ্তি, ভারতীয় উপমহাদেশে মুসলিমদের বিজয় এবং আবিষ্কারের যুগের সাথে (বিশেষত ক্রিস্টোফার কলম্বাসের সমুদ্রযাত্রা দিয়ে ১৪৯২ সালের শুরু দিয়ে কিন্তু সেইসাথে ভাস্কো দা গামার ১৪৯৮ সালে ভারতে যাওয়ার সমুদ্রপথ আবিষ্কার করা) এবং ১৭৮৯ সালে ফরাসি বিপ্লবের অবসান ঘটে বলে ইতিহাসবিদরা বিভিন্নভাবে চিহ্নিত করেছেন।
সাম্প্রতিক দশকগুলিতে ঐতিহাসিকরা যুক্তি দেখিয়েছেন যে বিশ্বব্যাপী দৃষ্টিকোণ থেকে প্রথম দিকের আধুনিক সময়ের সবচেয়ে গুরুত্বপূর্ণ বৈশিষ্ট্য ছিল এর বিশ্বায়নচক্রক। এই সময়টি আমেরিকা অনুসন্ধান এবং উপনিবেশকরণ এবং পৃথিবীর পূর্ববর্তী বিচ্ছিন্ন অংশগুলির মধ্যে টেকসই যোগাযোগের উত্থানের সাক্ষী। ওল্ড ওয়ার্ল্ড এবং নিউ ওয়ার্ল্ডে পণ্য, উদ্ভিদ, প্রাণী, খাদ্য শস্য এবং দাসদের বিনিময় হিসাবে ঐতিহাসিক শক্তি বিশ্বব্যাপী বাণিজ্যে জড়িত হয়েছিল। কলম্বিয়ান এক্সচেঞ্জ মানব পরিবেশকে আন্তরিকভাবে প্রভাবিত করেছে। 
নতুন অর্থনীতি এবং প্রতিষ্ঠানগুলির উত্থান হয়েছিল, আধুনিক যুগের সূচনাকালীন আরও পরিশীলিত এবং বিশ্বব্যাপী বর্ণাঢ্য হয়ে ওঠে। এই প্রক্রিয়াটি মধ্যযুগীয় উত্তর ইতালীয় শহর-রাজ্যগুলিতে, বিশেষত পশ্চিমে জেনোয়া, ভেনিস এবং মিলানে এবং পূর্বে ভারতের বাংলায় শুরু হয়েছিল। আদি আধুনিক যুগে বণিকের অর্থনৈতিক তত্ত্বের আধিপত্য বৃদ্ধিও অন্তর্ভুক্ত ছিল। আমেরিকা, এশিয়া এবং আফ্রিকার ইউরোপীয় উপনিবেশ ১৫ থেকে ১৯ শতকের সময়ে ঘটেছিল এবং খ্রিস্টান ধর্মকে বিশ্বজুড়ে ছড়িয়ে দেয়। 
ইসলামী বিশ্বে ঘোরিদ রাজবংশ, দিল্লি সুলতানি, অটোমান, সুরি, সাফাভিড এবং মুঘালম্পায়ার শক্তি বৃদ্ধি পেয়েছিল। বিশেষত ভারতীয় উপমহাদেশে, মুঘল স্থাপত্য, সংস্কৃতি এবং তাদের উৎসাহ তৈরি করেছিল, যখন বিশ্বাস করা হয় যে সাম্রাজ্য নিজেই বিশ্বের বৃহত্তম অর্থনীতি ছিল, পশ্চিমা ইউরোপের সমগ্রতার চেয়ে বড় এবং বৈশ্বিক জিডিপির ২৫% মূল্যবান ছিল, সময়কে ইঙ্গিত দেয় প্রোটো-শিল্পায়নের। 
১৬শ শতাব্দীর মধ্যে মিং রাজবংশ এবং মোঘল বাংলার অধীনে এশিয়ান অর্থনীতিগুলি পর্তুগিজ, স্পেনীয় এবং ডাচ্-দের সাথে বাণিজ্য দ্বারা উত্সাহিত হয়েছিল, যখন জাপান আজুচি-মোমোয়ামা আমলে প্রথম ইউরোপীয় পর্তুগিজ আগমনের পরে নানবান বাণিজ্যতে জড়িত ছিল। 
বিশ্বের বিভিন্ন অঞ্চলে প্রাথমিক আধুনিক প্রবণতাগুলি রাজনৈতিক ও অর্থনৈতিকভাবে মধ্যযুগীয় সংগঠনের সংগঠন থেকে দূরে যাওয়ার প্রতিনিধিত্ব করেছিল। ইউরোপে সামন্ততন্ত্র হ্রাস পায়, যখন এই সময়টিতে প্রোটেস্ট্যান্ট সংস্কার, বিপর্যয়কর ত্রিশ বছরের যুদ্ধ, বাণিজ্যিক বিপ্লব, আমেরিকার ইউরোপীয় উপনিবেশ এবং পাইরেসির স্বর্ণযুগ অন্তর্ভুক্ত ছিল। 
প্রারম্ভিক আধুনিক সময়ের অন্যান্য উল্লেখযোগ্য প্রবণতাগুলির মধ্যে রয়েছে পরীক্ষামূলক বিজ্ঞানের বিকাশ, ম্যাপিং এবং শিপ ডিজাইনের উন্নতির কারণে তীব্র ভ্রমণ, ক্রমবর্ধমান দ্রুত প্রযুক্তিগত অগ্রগতি, নাগরিক রাজনীতিকে সেক্যুলারাইজড করা এবং দেশরাষ্ট্রের উত্থান অন্তর্ভুক্ত। ১৭৯০ এর দশকের ফরাসি বিপ্লব "দেরী আধুনিক" সময় শুরু করলে ইতিহাসবিদরা সাধারণত আধুনিক যুগের সমাপ্তি তারিখ করেন।
কমান্ডো ২: দ্য ব্ল্যাক মানি ট্রেইল

কমান্ডো ২: দ্য ব্ল্যাক মানি ট্রেইল একটি ভারতীয় চলচ্চিত্র, যার পরিচালক দেভেন ভোযানি ও প্রযোজক বিপুল অম্রুতলাল শাহ। সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, এশা গুপ্তা সহ আরো অনেকে। চলচ্চিত্রটি "" ফ্রাঞ্চাইজির দ্বিতীয় কিস্তি। চলচ্চিত্রটি মুক্তি পায় ৩ মার্চ, ২০১৭। 
কমান্ডো করণভীর সিং ডোগরা বেঁচে থাকার, অস্ত্রশস্ত্র এবং হাতে-কলমে লড়াইয়ের অনেক ক্ষেত্রে দক্ষ। তিনি কালো টাকা মুছে ফেলার মিশনে রয়েছেন, যা তার গ্যাং সহ ব্যাংকগুলিতে ছড়িয়ে পড়েছিল। তিনি ভিকি চদ্দার বাড়িতে যান যেখানে রাতের বেলা তার স্ত্রী মারিয়া প্রকাশ করেছিলেন যে অতীতে তাদের মতো জীবন ছিল না। ছবিটি ফ্ল্যাশব্যাকের দিকে ঝলকালো যেখানে তার স্বামীকে এই সব করতে বাধ্য করা হয়েছিল কারণ তিনি যখন নেতিবাচক কাজ করতে অস্বীকার করেছিলেন, পরের দিনই সেখানে বোমার বিস্ফোরণ ঘটে যেখানে ভিকি রক্ষা পেয়েছিল কিন্তু তাদের মেয়ে তারা মারা গিয়েছিল। খুব শীঘ্রই, মারিয়া তার স্বামীকে মেরে ফেলেছে এবং বলেছে যে সে আসল ভিকি চাদ্ধা। করণ এবং তার গ্যাং ভিকি চাদ্ধাকে অনুসরণ করে এবং অবশেষে তার অ্যাকাউন্টে অর্থ স্থানান্তর করতে পারে। করণ তার দলে সমস্ত সেনাবাহিনীকে মারধর করে কিন্তু অর্থ স্থানান্তর বন্ধ করে দেয় না। তারপরে প্রকাশিত হয় যে তিনি যে অ্যাকাউন্টে অর্থ স্থানান্তরিত হয়েছিল এবং যে প্রতিস্থাপিত অ্যাকাউন্টটি দরিদ্র মানুষকে সহায়তা করবে তার জন্য নির্ধারিত অ্যাকাউন্টটি পরিবর্তন করেছিলেন। তিনি বলেন, প্রথম দিনেই এটি পরিকল্পনা করা হয়েছিল। যখন ভিকি বলে যে পুলিশ তাকে গ্রেপ্তার করতে পারে না, ভাবনা রেড্ডি ভিকিকে গুলি করে এবং তারা সেখান থেকে পালিয়ে যায়। করণ এবং ভাবনা একসাথে থাকাকালীন একটি ফোন কল এসেছিল যেখানে করণ বলেছে যে তিনি নতুন রহস্যের অপেক্ষায় রয়েছেন।
কমান্ডো ৩ শিরোনামের এই চলচ্চিত্রটি ২৯ নভেম্বর ২০১৯ এ মুক্তি পাবে, এতে বিদ্যুৎ জামওয়াল, আদা শর্মা এবং গুলশান দেবাইয়া মুখ্য চরিত্রে অভিনয় করবেন।
সিজিল (সফটওয়্যার)

সিজিল একটি ক্রস-প্ল্যাটফর্ম সফটওয়্যার, এবং জিপিএল ৩ লাইসেন্সের অধীনে উইন্ডোজ, ম্যাক ওএস এবং লিনাক্স প্ল্যাটফর্মের জন্য বিতরণ করা হয়। এটি WYSIWYG এবং সোর্সকোড-ভিত্তিক সম্পাদনা সমর্থন করে, এবং এইচটিএমএল ও প্লেইন টেক্সট ফাইল আমদানি করতে পারে।
স্ট্রাহিনজা ভ্যাল মার্কোভিচ এবং অন্যান্যরা ২০০৯ সাল থেকে সফটওয়্যারটি উৎপাদন করছেন। জুলাই ২০১১ থেকে জুন ২০১৫ পর্যন্ত এর প্রধান ডেভলপার ছিলেন জন স্কেম্বার। এরপর কেভিন হেন্ড্রিক্স এবং ডাগ ম্যাসে সালে সিজিলের ডেভলপমেন্টের দায়িত্ব নেন।
সিজিলের প্রধান বৈশিষ্ট্যগুলির মধ্যে রয়েছে:
সিজিল ইপাব ২ আদর্শ সম্পূর্ণরূপে সমর্থন করে, এবং ইপাব ৩ আংশিকভাবে সমর্থন করে। ২০১৬ সালের জানুয়ারিতে প্রকাশিত ০.৯.৩ সংস্করণ হতে ইপাব ৩ এর পূর্ণ সমর্থন আনয়নের কাজ শুরু হয়েছে।
০.৯.১৪ সংস্করণ পর্যন্ত সিজিল কিউটওয়েবকিট (QtWebKit) ফ্রেমওয়ার্ক নির্ভর ছিল। কিন্তু ওই সংস্করণের পর থেকে প্রকল্পটি কিউটওয়েবইঞ্জিন (QtWebEngine) এ স্থানান্তরিত হয়। সেসময় এর "বুক ভিউ" তথা WYSIWYG প্রদর্শন ব্যবস্থাটি "পেজএডিট" নামক একটি পৃথক সফটওয়্যারে সরিয়ে নেয়া হয়।
জংলি (২০১৯-এর চলচ্চিত্র)

জংলি হল ২০১৯ সালের একটি ভারতীয় হিন্দি ভাষার অ্যাকশন-অ্যাডভেঞ্চার চলচ্চিত্র, যা চাক রাসেল পরিচালনা করেছেন। এটি হিন্দি সিনেমায় তার পরিচালনায় প্রথম চলচ্চিত্র এবং এটি জংলি পিকচার্স প্রযোজনা করেছে। চলচ্চিত্রটিতে বিদ্যুৎ জাম্মওয়াল, পূজা সাওয়ান্ত, আশা ভাট এবং অতুল কুলকর্ণী অভিনয় করেছেন। গল্পে একজন পশুচিকিৎক তার বাবার হাতির সংরক্ষণাগারে ফিরে আসেন, যেখানে তিনি আন্তর্জাতিক শিকারি চক্রের বিরুদ্ধে লড়াইয়ে জড়িয়ে পড়েন। ছবিটিতে বিদ্যুৎ জামওয়ালের মার্শাল আর্ট ও অ্যাকশন কোরিওগ্রাফি বিশেষভাবে তুলে ধরা হয়েছে।
"রোমিও আকবর ওয়াল্টারকে" একক মুক্তি দেওয়ার জন্য প্রাথমিক মুক্তির তারিখ এক সপ্তাহ বাড়ানো হয়েছিল। প্রাথমিকভাবে ১৯ অক্টোবর ২০১৮ এবং তারপর ৫ এপ্রিল মুক্তির জন্য নির্ধারিত"জংলি" ২৯ মার্চ ২০১৯ তারিখে মুক্তি পায়। সিনেমাটোগ্রাফি এবং অ্যাকশন দৃশ্যের জন্য প্রশংসা পায়।
দীপঙ্কর নাইয়ার তার হাতির সংরক্ষণাগার পরিচালনা করেন, কিন্তু চোরাকারবারিদের কারণে হাতিরা ক্রমাগত শিকার হচ্ছে। তার ছেলে, রাজ, মুম্বাইয়ের একজন পশুচিকিত্সক, মায়ের মৃত্যুবার্ষিকীতে বাড়ি ফিরে আসে এবং শৈশবের হাতি বন্ধু ভোলা ও দিদির সঙ্গে দেখা করে। চোরাকারবারি কেশব, ভোলার বৃহৎ দাঁতের লোভে তাকে হত্যা করে, এবং দীপঙ্কর বাধা দিতে গেলে তাকেও নির্মমভাবে হত্যা করে।
দীপঙ্করের শেষকৃত্যের সময় পুলিশ এসে রাজকে মিথ্যা অভিযোগে চোরাকারবারিদের সহযোগী বলে আটক করে। তবে রাজ কারাগারে প্রতিরোধ গড়ে তোলে, এবং দিদি জানালা ভেঙে তাকে মুক্ত করতে সহায়তা করে। রাজের শৈশব বন্ধু শঙ্করা এবং সাংবাদিক মীরা, যারা সংরক্ষণাগারের ওপর প্রতিবেদন করতে এসেছিলেন, তার সঙ্গে পালিয়ে যান। রাজ আবিষ্কার করে যে, যে পুলিশ অফিসার তাকে ফাঁসিয়েছে, সে-ও হাতির দাঁতের চোরাকারবারির সঙ্গে জড়িত।
এদিকে, রাজ জানতে পারে যে তার ঘনিষ্ঠ বন্ধু দেবও চোরাকারবারিদের দলে রয়েছে। তাদের মধ্যে সংঘর্ষ বাধে, এবং শিকারিরা এসে রাজকে আহত করে। দেব শেষ মুহূর্তে রাজকে রক্ষা করতে গিয়ে নিহত হয়। শঙ্করাকে বন্দি করা হয়, কিন্তু মীরা পুরো ঘটনা ভিডিওতে ধারণ করে।
রাজ, মৃত এক শিকারির ফোন থেকে জানতে পারে যে পারাদ্বীপে চোরাকারবারিরা হাতির দাঁত বিক্রির জন্য অপেক্ষা করছে এবং সেখানেই শঙ্করাকে রাখা হয়েছে। রাজ সেখানে অভিযান চালিয়ে দুষ্কৃতকারীদের পরাজিত করে এবং শঙ্করাকে উদ্ধার করে। কেশব পালানোর চেষ্টা করলে গুরু গাজা ও দিদি এসে তাকে হত্যা করে। পুলিশ ক্রেতাদের আটক করে, আর দিদি একটি শাবকের জন্ম দেয়, যার নাম রাখা হয় আশা।
তিন মাস পর, মীরার মাধ্যমে দিদির সন্তান আশা বিশ্বজুড়ে পরিচিত হয়। এসময় রাজ তার অফিস থেকে ফোন পায়, কিন্তু সে উত্তর দেয়—"এখানে এখনো অনেক কিছু বন্যভাবে চলছে!"
ছবিটি ২৯ মার্চ ২০১৯ তারিখে মুক্তি পায়।
ছবিটি ২৫ মে ২০১৯ তারিখে ডিজনি+ হটস্টারের মাধ্যমে ভিওডি হিসেবে উপলব্ধ করা হয়েছিল।
শুভ-অশুভ

শুভ-অশুভ হলো দর্শন, ধর্ম ও মনোবিজ্ঞানে সাধারণ  বৈপরীত্য। মানি ধর্ম ও ইব্রাহিমীয় প্রভাবের পাশাপাশি ধর্মগুলিতে, অশুভকে শুভ এর বিপরীতে দ্বৈতবাদী বিরোধী হিসাবে বিবেচনা করা হয়, যেখানে শুভর জয় হওয়া উচিত এবং অশুভকে পরাজিত করা উচিত। তাওবাদী দর্শনগুলি সাধারণত দ্বৈতবাদী মহাজাগতিক অক্ষিকাচের মাধ্যমে বিশ্বকে উপলব্ধি করে, যেখানে এই দ্বিধাবিভক্তি কেন্দ্রীয় ধারণা এবং প্রায়শই তাই চি রেখাচিত্র দ্বারা প্রতীকী হয়, যা সাধারণত "যিন-যাং" নামে পরিচিত।
অশুভ প্রায়ই গভীর অনৈতিকতা বোঝাতে ব্যবহৃত হয়। অশুভকে অতিপ্রাকৃত শক্তি হিসেবেও বর্ণনা করা হয়েছে। অশুভের সংজ্ঞা পরিবর্তিত হয়, যেমন তার উদ্দেশ্য বিশ্লেষণ করে। অশুভের সাথে যুক্ত উপাদানগুলি সাধারণত ভারসাম্যহীন আচরণের সাথে জড়িত থাকে যার মধ্যে সুবিধা, স্বার্থপরতা, অজ্ঞতা বা অবহেলা থাকে।
শুভ ও অশুভ এর প্রধান অধ্যয়ন হলো নীতিশাস্ত্র, যার তিনটি প্রধান শাখা রয়েছে: আমাদের কীভাবে আচরণ করা উচিত সেই বিষয়ে আদর্শগত নীতিশাস্ত্র, নির্দিষ্ট নৈতিক বিষয়গুলির বিষয়ে নীতিশাস্ত্র প্রয়োগ করা এবং নৈতিকতার প্রকৃতির বিষয়ে পরানীতিশাস্ত্র।
দৈনিক প্রান্তজ্যোতি

দৈনিক প্রান্তজ্যোতি, আসামের শিলচর থেকে প্রকাশিত একটি বাংলা দৈনিক পত্রিকা। প্রথমে এটি পাক্ষিক আকারে যাত্রা শুরু করে ১২ জানুয়ারী ১৯৫৭ সালে। কয়েক সংখ্যা প্রকাশিত হবার পর এটি সাপ্তাহিক আকারে প্রকাশিত হতে থাকে।
১৯৬১ সালে সমগ্র বারাক উপত্যকা বাংলা ভাষার অধিকার আদায়ের লড়াই চলছিল। বরাক উপত্যকার কিংবদন্তি মিডিয়া ব্যক্তিত্ব জ্যোতিরিন্দ্র চন্দ্র দত্ত কালদা ছিলেন প্রান্তজ্যোতির প্রতিষ্ঠাতা সম্পাদক। দৈনিক প্রান্তজ্যোতি এর নিরপেক্ষতার দরুন পাঠকমনে স্থান অর্জন করেছিল। কিন্তু এক বিধ্বংসী আগুন সব শেষ করে দেয়। পরে ব্যারন মনিষ দাশ এবং সুব্রত পালের হাত ধরে আধুনিক যন্ত্রপাতিতে সুসজ্জিত হয়ে একদল তরুণ সাংবাদিকদের নিয়ে প্রবীণ সাংবাদিক পরেশ দত্তের নেতৃত্বে দৈনিক প্রান্তরজ্যোতি দ্বিতীয় ইনিংস শুরু করেছিল। প্রথম সংখ্যাটি ২০০৯ সালের ৮ ই মে প্রকাশিত হয়েছিল। প্রথম বছরই স্থানীয় মিডিয়ার সমস্ত রেকর্ডকে ছাড়িয়ে যায়।
সংবাদ লহরি

সংবাদ লহরী , ছিল ভারতের আসাম, গুয়াহাটি থেকে প্রকাশিত একটি বাংলা দৈনিক পত্রিকা। সংবাদ লহরী ২০০৯ সালে গুয়াহাটিতে চালু হয়েছিল এবং পরে এর মেঘালয় সংস্করণ জুলাই, ২০১১ সালে শুরু হয়েছিল। এটি ছিল মেঘালয়ের প্রথম বাংলা সংবাদপত্র। পত্রিকার মালিক ছিলেন শিলং টাইমস প্রাইভেট লিমিটেড, মেঘালয়ের।
ম্যানেজমেন্ট ১লা এপ্রিল ২০১৪ থেকে সংবাদ লহরী প্রকাশনা বন্ধ করার সিদ্ধান্ত নিয়েছে।
এলম ইন্দিরা দেবী

এলম ইন্দিরা দেবী হলেন একজন ভারতীয় ধ্রুপদী নৃত্যশিল্পী এবং নৃত্য শিক্ষক। তিনি মণিপুরী ধ্রুপদী নৃত্য, বিশেষত "লাই হারাওবা" এবং "রাস" ঘরনার জন্য বিশেষভাবে পরিচিত। শিল্প ও সংস্কৃতিতে তার অবদানের জন্য ২০১৪ সালে ভারত সরকার তাকে চতুর্থ সর্বোচ্চ বেসামরিক পুরস্কার পদ্মশ্রী দিয়ে সম্মানিত করে।
১৯৫৪ সালের ১ সেপ্টেম্বর উত্তর-পূর্ব ভারতের মণিপুর রাজ্যের ইম্ফল শহরের খোয়াই নাগমপাল সিঙ্গজুবং লইরাক নামক স্থানে ইন্দিরা দেবীর জন্ম। তার পিতার নাম বিধুমণি সিং এবং মাতার নাম এলম রোসমণি দেবী। তিনি গুরু লোরম্বম আমুয়াইমা সিংয়ের অধীনে আট বছর বয়সে মণিপুরী নৃত্য শিখতে শুরু করেছিলেন। পরবর্তীতে তিনি আর কে আকসানা, মাইসনাম আমুবি সিং, থিংবাইজাম বাবু সিং এবং থিয়াম তরুনকুমার সিংয়ের মতো শিক্ষকদের অধীনে প্রশিক্ষণ লাভ করেন। জে এন মণিপুর নৃত্য একাডেমিতে যোগদানের আগে ইম্ফলে ডিপ্লোমা কোর্সের জন্য তিনি আর কে প্রিয়গোপাল সানা, ইয়ুমশানবি মাইবি, থমবলঙ্গৌ, এনজি কুমার মাইবি এবং হাওবাম নাগনবির অধীনে শেখার সুযোগ পেয়েছিলেন। ১৯৬৭ সালে তিনি নিত্য চর্যের ডিপ্লোমা কোর্স পাস করেন। একই সাথে তার পাঠ্যক্রমিক পড়াশোনা বজায় রেখে গুয়াহাটি বিশ্ববিদ্যালয় থেকে বিএ এবং ১৯৭৯ সালে মণিপুরী সংস্কৃতি ও সাহিত্যে এমএ অর্জন করেন। তিনি নাচের পাশাপাশি তাঁর পড়াশোনা চালিয়ে যান এবং ভারত সরকারের সংস্কৃতি বিষয়ক মন্ত্রণালয় থেকে ইয়ং আর্টিস্ট স্কলারশিপের সহায়তায় ১৯৭৯ সালে রাসে এবং ১৯৮৪ সালে লাই হারোবাতে স্নাতকোত্তর ডিগ্রি অর্জন করেন। এলম ইন্দিরা দেবী "মাতামগি মণিপুর" নামক একটি ফিচার চলচ্চিত্রে পারফর্ম করেছেন, যা ১৯৭২ সালে মাইটেইয়ের সেরা চলচ্চিত্রের জন্য জাতীয় চলচ্চিত্র পুরস্কার পায়। তিনি বহু আঞ্চলিক, জাতীয় এবং আন্তর্জাতিক পর্যায়ে পারফর্ম করেছেন। এছাড়া অনেক ব্যালে এবং নৃত্য নাটকেও অংশ নিয়েছেন। তার উল্লেখযোগ্য আন্তর্জাতিক পারফরম্যান্সগুলির কয়েকটি হল:
ইন্দিরা দেবী হাওবাম মণিগোপাল সিংয়ের সাথে বিবাহবন্ধনে আবদ্ধ হয়েছেন এবং এই দম্পতির তিন ছেলে ও দুই মেয়ে রয়েছে।
১৯৯৩ সালে ইন্দিরা দেবী ইম্ফলে মাইটেই ট্র্যাডিশনাল ডান্স টিচিং স্কুল অ্যান্ড পারফর্মিং সেন্টার প্রতিষ্ঠা করেন এবং তখন থেকেই ইনস্টিটিউটের পরিচালক ছিলেন। শাস্ত্রীয় ও ঐতিহ্যবাহী নৃত্য এবং ব্যালে শেখার জন্য এই প্রতিষ্ঠানটি প্রসিদ্ধ এবং ভারত সরকারের সংস্কৃতি বিষয়ক মন্ত্রণালয় কর্তৃক স্বীকৃত।
এলম ইন্দিরা দেবী বিভিন্ন সময় উল্লেখযোগ্য পদে অধিষ্ঠিত হয়েছেন। তার মধ্যে উল্লেখযোগ্য ভূমিকা সমুহঃ
২০০৯ সাল থেকে তিনি ইউনেস্কো ক্লাব অ্যাসোসিয়েশন অফ ইন্ডিয়ায় আজীবন সদস্য এবং ১৯৮৯ সাল থেকে অল ইন্ডিয়া রেডিও, ইম্ফলে মণিপুরী নৃত্যে বিশেষজ্ঞ ভাষ্যকার হিসাবে দায়িত্ব পালন করছেন। তিনি ২০০১ থেকে ২০১২ পর্যন্ত মণিপুর বিশ্ববিদ্যালয়ের একাডেমিক স্টাফ কলেজে বিশ্ববিদ্যালয় অনুদান কমিশনের অতিথি প্রভাষক হিসাবেও কাজ করেছেন।এবং বর্তমানে জওহরলাল নেহেরু মণিপুর নৃত্য একাডেমি মণিপুর, ইম্ফাল, ১৯৯৬ সাল থেকে সিনিয়র শিক্ষক হিসাবে কাজ করছেন।
অতুলচন্দ্র ঘোষ

অতুলচন্দ্র ঘোষ (২ মার্চ ১৮৮১ — ১৫ অক্টোবর ১৯৬২) ভারতের স্বাধীনতা সংগ্রামের এক কর্মী, লোকসেবক সঙ্ঘের প্রতিষ্ঠাতা, বাংলা ভাষা আন্দোলন (মানভূম) ও পুরুলিয়া জেলার বঙ্গভূক্তি আন্দোলনের মূখ্যস্থপতি।
অতুলচন্দ্র ঘোষের জন্ম পশ্চিমবঙ্গের পূর্ব বর্ধমান জেলার খণ্ডঘোষে। পিতার নাম মাখনলাল ঘোষ। তার শৈশব কাটে পিতৃব্য হিতলাল ঘোষের কাছে বর্তমান পুরুলিয়া জেলার অযোধ্যায়। পরে প্রতিপালিত হন ওখানকার এক উকিল মেসোমশাইয়ের কাছে । বর্ধমান মহারাজা স্কুল থেকে ১৮৯৯ খ্রিস্টাব্দে প্রবেশিকা ও কলজ হতে ১৯০১ খ্রিস্টাব্দে এফ.এ পাশ করে কলকাতার মেট্রোপলিটন কলেজে বি.এ. ক্লাসে ভর্তি হন। ১৯০৪ খ্রিস্টাব্দে বি.এ.পরীক্ষায় অকৃতকার্য হয়ে ১৯০৮ খ্রিস্টাব্দে পুরুলিয়ায় আইন ব্যবসা শুরু করেন। সেখানকার স্কুলের লাইব্রেরিয়ান-অ্যাকাউন্টেট অঘোরচন্দ্র রায়ের কন্যা লাবণ্য প্রভাকে বিবাহ করেন।
অতুলচন্দ্র ও লাবণ্যপ্রভা স্বামী-স্ত্রী দু-জনে মহাত্মা গান্ধী ও নিবারণ চন্দ্র দাশগুপ্তর আদর্শে অনুপ্রাণিত হয়ে রাজনৈতিক আন্দোলনে সক্রিয় হয়ে ওঠেন। ১৯২১ খ্রিস্টাব্দে আইন ব্যবসা ছেড়ে অসহযোগ আন্দোলনের ঝাঁপিয়ে পড়েন। বিহার প্রাদেশিক কংগ্রেস কমিটির সেক্রেটারি (১৯২১ - ১৯৩৫) ও মানভূম জেলা কংগ্রেস কমিটির সভাপতি (১৯৩৫-১৯৪৭) হিসাবে মানভূম ও নিকটবর্তী এলাকার বহু কাজ করেন। ১৯২১ সালে মানভূমে কংগ্রেস দলের প্রতিষ্ঠা হয় যেখানে সভাপতি ও সাধারণ সম্পাদক পদে নির্বাচিত হন যথাক্রমে নিবারণ চন্দ্র দাশগুপ্ত এবং অতুলচন্দ্র ঘোষ। ১৯৩৫ সালের ১৭ জুলাই নিবারণবাবুর মৃত্যুর পর সভাপতি হন অতুলচন্দ্র। তিনি জেলা সত্যাগ্রহ কমিটির সেক্রেটারি হন (১৯৩০) এবং লবণ-সত্যাগ্রহে ও পরে 'ভারত ছাড়ো' আন্দোলনের অংশগ্রহণ করায় এবং জাতীয় সপ্তাহ পালনকালে জাতীয় পতাকা উত্তোলনের অপরাধে (১৯৪৫) তিনি কারারুদ্ধ হন। মানভূমের ভাষানীতির প্রশ্নে কংগ্রেস সরকারের সঙ্গে তার মতবিরোধ হওয়ায় জাতীয় কংগ্রেস ত্যাগ করে (১৯৪৭) ওই বছরই লোকসেবক সঙ্ঘ প্রতিষ্ঠা করে বিহার সরকারের প্রশাসনিক,অর্থনৈতিক ও শিক্ষাসংক্রান্ত নীতির বিরোধিতা করে আন্দোলন চালিয়ে যান। মানভূম কেশরী নামে পরিচিতি লাভ করেন। ১৯৫০ - ১৯৫২ খ্রিস্টাব্দ পর্যন্ত অনেকবার তিনি সত্যাগ্রহ করেছেন । ১৯৫৩ খ্রিস্টাব্দ থেকে সঙ্ঘ 'টুসু' গানের ব্যবস্থা করে। রাজ্য পুনর্গঠন কমিটির কাছে এই সঙ্ঘ স্মারকলিপি রেখেছিল (১৯৫৩-১৯৫৫)। বাংলা বিহার সীমানা-সংক্রান্ত সমস্যা বন্ধুত্বপূর্ণ পরিবেশে মেটানো সম্ভব বলে তিনি বিশ্বাস করতেন। অতঃপর ১৯৫৬ খ্রিস্টাব্দে পুরুলিয়া জেলা গঠিত হয়। সেকারণে তাঁকে বঙ্গভূক্তি আন্দোলনের স্থপতিও বলা হয়। মহাত্মা গান্ধীর আদর্শে গণতন্ত্র পঞ্চায়েতরাজ প্রতিষ্ঠা, গ্রাম্যশিল্পের উন্নতি,নিরক্ষরতা দূরীকরণ প্রভৃতিতে তিনি বিশ্বাসী ছিলেন। অতুলচন্দ্র ঘোষ বাংলা সাপ্তাহিক সংবাদপত্র 'মুক্তি'র সম্পাদক ছিলেন । মৃত্যুর পর তার স্ত্রী স্বাধীনতা সংগ্রামী লাবণ্যপ্রভা ঘোষ সম্পাদনার দায়িত্ব নেন।
অভয় বর্মা

অভয় বর্মা (জন্ম: ১ মে ১৯৭৩) দিল্লির একজন আইনজীবী ও রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক। তিনি ভারতীয় জনতা পার্টির দিল্লি শাখার সহসভাপতি।
অভয় বর্মা ১৯৭৩ সালের ১ মে জন্মগ্রহণ করেন। তার পিতার নাম বাঙ্কে বিহারী বর্মা ও মায়ের নাম ঊর্মিলা দেবী। তিনি ১৯৯৬ সালে দিল্লি বিশ্ববিদ্যালয় থেকে আইনে স্নাতক হন।
অভয় বর্মা ভারতীয় জনতা পার্টির দিল্লি শাখার সহসভাপতি। তিনি ২০২০ সালের ১১ ফেব্রুয়ারি লক্ষ্মীনগর থেকে দিল্লি বিধানসভার বিধায়ক হিসেবে নির্বাচিত হন।
অভয় বর্মা ২০১১ সালের ৩০ নভেম্বর অমৃতা প্রকাশের সাথে বিবাহবন্ধনে আবদ্ধ হন। তাদের দুই কন্যা আছে।
উত্তর পূর্ব দিল্লি দাঙ্গা চলাকালে একটি ভিডিও প্রকাশিত হয়েছিল যেখানে অভয় বর্মাকে একটি মিছিলকে নেতৃত্ব দিতে দেখা গিয়েছিল। মিছিলের জনতাদের "পুলিশ কে হত্যারোকো, গোলিঁ মারোঁ সালোঁ কো" (পুলিশ হত্যাকারীদের গুলি করো) স্লোগান দিতে দেখা গিয়েছিল। এছাড়া, তাদের "জো হিন্দু হিত কি বাত কারেগা, ওহি দেশ পে রাজ কারেগা" (যারা হিন্দুদের কল্যাণ নিয়ে কথা বলবে, তারাই দেশে ক্ষমতায় থাকবে) স্লোগান দিতে দেখা গিয়েছিল। এই ঘটনার পর অভয় বর্মা দাবি করেন যে, তার সমর্থকরা নয়, এই স্লোগান তুলেছে সাধারণ জনগণ।
মানুষ পত্রিকা

মানুষ পত্রিকা ভারতের ত্রিপুরা থেকে প্রকাশিত বাংলা ভাষার একটি প্রাচীন দৈনিক পত্রিকা। এটি ভারতবর্ষের অন্যতম ও ত্রিপুরার সবচেয়ে প্রাচীন পত্রিকা৷ প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক পত্রিকাগুলোর একটি৷ পত্রিকাটিকে উত্তর-পূর্ব ভারতের সবচেয়ে প্রভাবশালী পত্রিকা হিসেবে বিবেচনা করা হয়৷ ১৯৫২ সালে ভারতবর্ষের স্বাধীনতা সংগ্রামী ও কিংবদন্তি সাংবাদিক কমলা রঞ্জন তলাপাত্র পত্রিকাটি প্রতিষ্ঠা করেন এবং ৫০ বছরেরও বেশি সময় ধরে তিনি পত্রিকাটির সম্পাদক হিসেবে দায়িত্ব পালন করেন৷ ২০১০ সালে তাঁর মৃত্যুর পর থেকে প্রিয়ব্রত তলাপাত্র পত্রিকাটির সম্পাদক হিসেবে দায়িত্ব পালন করছেন৷ আগরতলা, খোয়াই, উদয়পুর, ধর্মনগর, কৈলাসহর, বিলোনীয়া, তেলিয়ামুড়া, বিশালগড় সহ ভারতের বিভিন্ন শহর থেকে পত্রিকাটি প্রচারিত হয়৷
"মানুষ পত্রিকা" একটি সাপ্তাহিক হিসাবে শুরু হয়েছিল এবং ১৯৭৪ সালে এটি একটি দৈনিকে রূপান্তরসে হয়েছিল। এটি ত্রিপুরার প্রাচীনতম দৈনিকগুলির মধ্যে একটি। এনইডিএফআইয়ের পরিচালিিসাবে প্রমাণ পেয়েছিল যে রাজ্য সরকার অবৈধভাবে বিজ্ঞাপনগুলি বন্ধ করে দিয়েছে। কাউন্সিল অনুভব করেছিল যে দৈনিকের লেখা নিবন্ধ এবং বিজ্ঞাপনের স্টপেজের মধ্যে সরাসরি যোগসূত্র রয়েছে।
চিন্নাপোন্নু

চিন্নাপোন্নু হলেন ভারতের তামিলনাড়ু রাজ্যের লোকজ ও প্লেব্যাক গায়িকা।
চিন্নাপোনু ভারতের তামিলনাড়ুর শিবাগানাই জেলার একটি ছোট্ট গ্রাম সুরানামে জন্মগ্রহণ করেন। ১৩ বৎসর বয়স থেকে তিনি মন্দির ও গির্জায় গান গাওয়া শুরু করেন। পরবর্তীতে শিল্পী কোট্টাইসামির দলে পেশাদার গায়িকা হিসেবে গান গাওয়া শুরু করেন। তার গায়কি তামিলনাড়ুর লোককলা ও লোকগানের বিষয়ে শীর্ষস্থানীয় গবেষক কে এ গুনাসেকারান (ভারতের কমিউনিস্ট পার্টির সাথে তাঁর নিবিড় সম্পর্ক ছিল) নজরে পড়ে। গুনাসেকরন রাজ্যের বিভিন্ন অংশে তার অভিনয় প্রচারে সহায়তা করেছিল।
২০০৪ সালে, তিনি তামিল ফিল্ম ইন্ডাস্ট্রিতে প্লেব্যাক গায়ক হিসাবে রজনীকান্ত এবং জ্যোতিকা অভিনীত চন্দ্রমুখী ছবিতে "ভজথুরেণ বজহুড়েন" গানের মাধ্যমে পা রাখেন। এটি তার প্রতি টেলিভিশনের উপস্থিতি এবং অন্যান্য সংগীত পরিচালকদের আগ্রহের কারণ হয়ে পড়ে। ২০১০ সালে, এস এস পান্ডিয়ান পরিচালিত সুরিয়ান সত্তা কল্লোরি চলচ্চিত্রের "থেক থেকা" গানের জন্য তিনি সংস্করণ পুরস্কার ২০১০ পেয়েছিলেন। একই বছরে তিনি গৌতম মেনন পরিচালিত একটি ভিডিও সহ এ আর রহমান দ্বারা রচিত ওয়ার্ল্ড ক্লাসিকাল তামিল সম্মেলন ২০১০-এর থিম গানে প্রদর্শিত শিল্পীদের একজনও ছিলেন। ২০১০ এবং ২০১১ সালে, তার ট্রুপটি চেন্নাই সংঘাম উৎসবে অন্যতম সেরা কাজ ছিল তার। ২০১১ সালের জুনে, তিনি এমটিভি কোক স্টুডিও টেলিভিশন সিরিজে পর্বের কাহিনী 'ভেথালাই' এবং 'তেরে নাম' সহ গায়ক কৈলাশ খের এবং পাপনের সাথে উপস্থিত হয়েছিলেন। ২০১২ সালে, তিনি জেবি এবং জি.আনিলের সংগীত নিয়ে হিট সিনেমা বাস স্টপ-এ পাত্তুকো পাত্তুকো গানটি নিয়ে তেলুগু চলচ্চিত্র জগতে প্রবেশ করেছিলেন।
নাক্কু মুক্কা
চিন্নাপোনু বড় হিট, "নাক্কু মুক্কা" ২০০৮ সালে নির্মিত চলচ্চিত্র কধলিল ভিজুথেনে প্রদর্শিত হয়েছিল। এই গানের জন্য তিনি একটি তামিল ছবিতে সেরা লোক গায়কের জন্য কান্নদাসন পুরস্কারে ভূষিত হয়েছেন। "নাক্কু মুক্কা" এর একটি ভিন্ন সংস্করণ (পরিবর্তিত গানের সাথে) টাইমস অফ ইন্ডিয়ার একটি "অ্যাড ইন দ্য লাইফ অফ চেন্নাই" শিরোনামের অ্যাড ফিল্মে প্রদর্শিত হয়েছিল, যা ২০০৯ সালে কানে দুটি গোল্ড লায়ন জিতেছিল। এমনকি এই গানটি বলিউডের হিট ছবি দ্য ডার্টি পিকচারেও প্রদর্শিত হয়েছিল।
ফাদার বাকিয়ানাথন প্রকাশিত তাঁর প্রথম অডিওক্যাসেট সুরিয়া থোড়ানাম। থাননে, কে.এ. রচিত এবং সুর করেছেন গান সহ গুণসেকরণ, সিপিআই প্রকাশ করেছে।
চিন্নাপোন্নু তাঁর শৈশব ও কৈশব কালে ক্যাসেট রেকর্ড করেছিলেন যা বেচা ও অনানুষ্ঠানিকভাবে প্রচারিত হয়েছিল। এই ট্র্যাকগুলির মধ্যে সেরাগুলির একটি সিডি পুনরায় প্রকাশের পরিকল্পনা করা হয়েছে।
মেরিককুজান্টে (সিম্ফনি রেকর্ডস, ২০০৫)
থান্নানে থান্নানে (সিম্ফনি রেকর্ডস, ২০০৯)
১৯৯০ সালে চিন্নাপোন্নু থানজাবুর মরিয়ম্মান মন্দিরে সুরকার এবং পার্সিউশনবাদী সেলভা কুমারকে (যিনি সাধারণত কুমার নামে পরিচিত) বিয়ে করেন। তারা তখন থেকেই একসাথে সংগীত রচনা এবং অভিনয় করে আসছিলেন। ২০০৮ সালে চিন্নাপনু একটি মারাত্মক সড়ক দুর্ঘটনার শিকার হন, এতে তার চালক মারা গিয়েছিল। তিনি মাথায় বেশ আঘাত পেয়েছিলেন এবং কয়েক সপ্তাহ ধরে হাসপাতালে ভর্তি ছিলেন। কয়েক মাসের মধ্যেই সুস্থ হয়ে আবার তার নিত্য কার্যক্রমে ফিরে আসেন।
২০২৩ আইসিসি মহিলা টি২০ বিশ্বকাপ

২০২৩ আইসিসি নারী টি২০ বিশ্বকাপ ছিল একটি আন্তর্জাতিক ক্রিকেট টুর্নামেন্ট যেটি আইসিসি নারী টি২০ বিশ্বকাপের অষ্টম আসর হিসেবে ২০২৩ সালের ফেব্রুয়ারি মাসে দক্ষিণ আফ্রিকায় অনুষ্ঠিত হয়। টুর্নামেন্টটি প্রাথমিকভাবে ২০২২ সালে অনুষ্ঠিত হওয়ার কথা ছিল, কিন্তু পরবর্তীতে ২০২৩ সালের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়। অস্ট্রেলিয়া ছিল বিগত আসরের বিজয়ী দল। ২০২২ সালের ৩ অক্টোবর আন্তর্জাতিক ক্রিকেট কাউন্সিল (আইসিসি) টুর্নামেন্টের সূচি নিশ্চিত করে।
টুর্নামেন্টের ফাইনালে দক্ষিণ আফ্রিকাকে পরাজিত করে টি২০ বিশ্বকাপে নিজেদের ষষ্ঠ শিরোপা অর্জন করে অস্ট্রেলিয়া। টুর্নামেন্টের সেরা খেলোয়াড় নির্বাচিত হন অস্ট্রেলিয়ার অ্যাশলি গার্ডনার।
২০২০ সালের ডিসেম্বর মাসে টুর্নামেন্টের যোগ্যতা অর্জন প্রক্রিয়া নিশ্চিত করা হয়। স্বাগতিক দক্ষিণ আফ্রিকার সঙ্গে প্রতিযোগিতার বিগত আসরে অংশগ্রহণকারী দলগুলোর মধ্যে ২০২১ সালের ৩০ নভেম্বর অনুযায়ী র‍্যাংকিং-এ সেরা সাতটি অবস্থানে থাকা দলসমূহ টুর্নামেন্টে সরাসরি অংশগ্রহণের যোগ্যতা লাভ করে। বাছাইপর্ব টুর্নামেন্টের ফাইনালে উত্তীর্ণ হয়ে শেষ দুটি দল হিসেবে মূল প্রতিযোগিতায় স্থান লাভ করে আয়ারল্যান্ড ও বাংলাদেশ।
টুর্নামেন্ট শুরু হওয়ার আগে অংশগ্রহণকারী প্রতিটি দল ১৫ সদস্যবিশিষ্ট দলীয় সদস্যের তালিকা ঘোষণা করে। ২০২২ সালের ১৪ ডিসেম্বর প্রথম দল হিসেবে নিজেদের দলীয় সদস্যের তালিকা ঘোষণা করে পাকিস্তান।
২০২২ সালের ২২ আগস্ট টুর্নামেন্টের ম্যাচ আয়োজনকারী শহরসমূহের নাম ঘোষিত হয়। আয়োজনস্থল হিসেবে নিউল্যান্ডস ক্রিকেট মাঠ, বোল্যান্ড পার্ক ও সেন্ট জর্জ'স পার্ক ক্রিকেট স্টেডিয়ামের নাম নিশ্চিত করা হয়।
২০২৩ সালের ২৭ জানুয়ারি আইসিসি টুর্নামেন্টের ম্যাচ রেফারি ও মাঠের আম্পায়ারদের নাম ঘোষণা করে। নির্বাচিত ১৩ জন ম্যাচ পরিচালকের সবাই ছিলেন নারী, যেটি ছিল কোনও আইসিসি ইভেন্টে সর্বোচ্চ সংখ্যক নারীর ম্যাচ পরিচালক হিসেবে অবতীর্ণ হওয়ার দৃষ্টান্ত।
ম্যাচ রেফারি
আম্পায়ার
টুর্নামেন্ট শুরুর আগে অংশগ্রহণকারী প্রতিটি দল দুটি করে আনুষ্ঠানিক প্রস্তুতিমূলক ম্যাচে অংশগ্রহণ করে।
২০২৩ সালের ৭ ফেব্রুয়ারি আন্তর্জাতিক ক্রিকেট কাউন্সিল (আইসিসি) টুর্নামেন্টের পুরস্কার মূল্যের তালিকা ঘোষণা করে।
এছাড়াও গ্রুপ পর্বে প্রতি ম্যাচ জয়ের জন্য জয়ী দল অতিরিক্ত $১৭,৫০০ লাভ করে।
২০২৩ সালের ২৭ ফেব্রুয়ারি আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে।
কর্ণাটক রাজ্য চলচ্চিত্র পুরস্কার

কর্ণাটক রাজ্য চলচ্চিত্র পুরস্কার হল ভারতে কর্ণাটক রাজ্যের কন্নড় চলচ্চিত্রের জন্য প্রদত্ত উল্লেখযোগ্য ও সম্মানজনক পুরস্কার। এটিকে কন্নড় ভাষার চলচ্চিত্রের সর্বোচ্চ পুরস্কার হিসেবে গণ্য করা হয়। কর্ণাটক সরকার প্রতি বছর কন্নড় চলচ্চিত্র শিল্পের সের প্রতিভাদের সম্মানার্থে ও তাদের উৎসাহ প্রদানকল্পে এই পুরস্কার প্রদান করে থাকে।
বিচারকদের একটি প্যানেলের তত্ত্বাবধানে একটি এই পুরস্কার গ্রহীতাদের নির্বাচন করে থাকে। জুরি বোর্ডে চলচ্চিত্রের সাথে সংশ্লিষ্ট প্রখ্যাত ব্যক্তিবর্গ জড়িত থাকেন। কর্ণাটক সরকারের সংস্কৃতি মন্ত্রণালয়ের মন্ত্রী এই পুরস্কার ঘোষণা করেন এবং কর্ণাটক সরকারের মুখ্যমন্ত্রী এই পুরস্কার প্রদান করেন।
২০১৬ সালের ১৪ই নভেম্বর কর্ণাটকের মুখ্যমন্ত্রী সিদ্দরমাইয়া ঘোষণা দেন যে পরের বছর থেকে রাজ্য সরকার প্রবীণ অভিনেতা রাজকুমারের জন্মদিন ২৪শে এপ্রিল এই পুরস্কার প্রদান করা হবে।
কাহো, ভারত

কাহো অরুণাচল প্রদেশ রাজ্যের ভারত-চীন সীমান্ত থেকে মাত্র ১৬ কিলোমিটার দূরত্বে অবস্থিত অঞ্জো জেলার একটি সীমান্তবর্তী গ্রাম।
অঞ্জো জেলার মোট ৭টি গ্রামের মধ্যে একটি কাহো। ভারত-চীন সীমান্তের সমীপ, লোহিত নদীর তীরে অবস্থিত কাহো হলো ভারতবর্ষের শেষ গ্রাম। গ্রামটি সমুদ্র সমতল থেকে উচ্চতায় অবস্থিত। কাহোর অবিস্মরণীয় সবুজভাব, বহু পাইন গাছ ও তুষার-আবৃত পাহাড়ের মতো বিস্ময়কর-প্রাকৃতিক দৃশ্যগুলির জন্য
উত্তর-পূর্ব ভারতে এই গ্রামটি বেশ জনপ্রিয় একটি স্থান।
এই গ্রামে ভারতীয় সেনার একটি চেকপোস্ট রয়েছে।
কাহো প্রধানত মেয়র উপজাতি দ্বারা অধ্যুষিত। এই গ্রামে সবমিলিয়ে মাত্র ১২টি পরিবারের বসবাস। গ্রামের মোট জনসংখ্যা ৭৬-৮০ জন। চীন সীমান্তের নিকট একটি অত্যন্ত গুরুত্বপূর্ণ ও সৈনাপত্যপূর্ণ স্থান হওয়া সত্ত্বেও কাহোর পরিকাঠামোর অবস্থা ভীষণই করুণ। শোচনীয় পরিকাঠামোই নয়, গ্রামে শিক্ষার প্রাথমিক ব্যবস্থাও ঠিক মতো নেই। সারা গ্রামে একটি মাত্র প্রাথমিক বিদ্যালয় রয়েছে, সেটিতেও যথাযথ পরিকাঠামোর অভাব রয়েছে।
গ্রামের স্থানীয় বৌদ্ধ ধর্মালম্বী অধিবাসীদের জন্য একটি বৌদ্ধ মোনাস্ট্রি আছে।
ম্যাকমোহন লাইন ধরে "মাগো-থিংবু" থেকে "বিজয়নগর" যাওয়ার "অরুণাচল প্রদেশ ফ্রন্টিয়ার রাজপথটি" প্রস্তাবিত "পূর্ব-পশ্চিম শিল্প করিডোর রাজপথকে" ছেদ করে এই জেলা দিয়েই যাবে। এই প্রকল্পটির প্রান্তিককরণের মানচিত্রটি এখানে এবং এখানে দেখা যেতে পারে।
উদ্ধৃতিসমূহ
উৎস
মালিকা পুখরাজ

মালিকা পুখরাজ () (১৯১২ - ২০০৪) ছিলেন পাকিস্তানের একজন অত্যন্ত জনপ্রিয় গজল ও লোকসঙ্গীত শিল্পী। তিনি জনসাধারণের কাছে "মালিকা" নামে পরিচিত ছিলেন যার অর্থ "রাণী"। তিনি হাফিজ জলন্ধরির নাজম গান গেয়ে ব্যাপক জনপ্রিয়তা অর্জন করেন। এছাড়া তাঁর "আভি তো ম্যায়ঁ জওয়ান হুঁ" (আমি এখনও তরুণ) গানটি শুধু পাকিস্তানিরাই নয়, বরং ভারতেরও লক্ষ লক্ষ শ্রোতা এটি উপভোগ করে থাকেন। তাঁর অন্যান্য জনপ্রিয় গানগুলোর মধ্যে উল্লেখযোগ্য হল "লো ফির বসন্ত আঈ", কুলি কুতুবের "পিয়া বাজ পিয়ালা পিয়া যায় না", ফয়েজ আহমেদ ফয়েজের "মেরে কাতিল মেরে দিলদার মেরে পাস রহো" ইত্যাদি।
মালিকা পুখরাজ হেমিরপুর সিদ্ধারের এক শিল্পী পরিবারে জন্মগ্রহণ করেন। তাঁর জন্মের সময় আখনুর অঞ্চলের প্রখ্যাত আধ্যাত্মিক সাধক বাবা রোটি রাম 'মাঝোব' তাঁর নাম রাখেন "মালিকা"। আর "পুখরাজ" (অর্থ: হলুদ নীলকান্তমণি) নামটি রেখেছিলেন তাঁর ফুফু যিনি নিজেও একজন পেশাদার সঙ্গীত ও নৃত্যশিল্পী ছিলেন।
মালিকা পুখরাজ কিংবদন্তি সংগীতশিল্পী ওস্তাদ বড়ে গোলাম আলী খানের পিতা ওস্তাদ আলী বকশ কাসুরির কাছ থেকে সঙ্গীতের বুনিয়াদি প্রশিক্ষণ গ্রহণ করেছিলেন।
নয় বছর বয়সে মালিকা জম্মুতে গিয়েছিলেন এবং মহারাজা হরি সিংহের রাজ্যাভিষেক অনুষ্ঠানে সঙ্গীত পরিবেশন করেছিলেন। হরি সিং তাঁর কণ্ঠস্বরে এতই মুগ্ধ হয়েছিলেন যে তিনি তাঁকে তাঁর দরবারে গায়িকা হিসাবে নিয়োগ করেছিলেন। মালিকা সেখানে আরও নয় বছর সঙ্গীত পরিবেশনের কাজ করেন।
১৯৪০ এর দশকে তিনি ছিলেন ভারতের একজন সুপরিচিত পেশাদার গায়িকা। ১৯৪৭ সালে ভারত ভাগের পর তিনি পাকিস্তানের লাহোরে চলে আসেন এবং সেখানে তিনি আরো বেশি জনপ্রিয় হয়ে ওঠেন। মূলত, রেডিও পাকিস্তানে সুরকার কালে খানের সাথে সঙ্গীত পরিবেশন করেই তিনি এই খ্যাতি অর্জন করেন। তাঁর কণ্ঠস্বর পাহাড়ী অঞ্চলের লোকসঙ্গীত (পাহাড়ী গান)-এর জন্য বেশি উপযুক্ত।
১৯৮০ সালে তিনি পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার গ্রহণ করেন। ১৯৭৭ সালে অল ইন্ডিয়া রেডিওর (যেখানে মালিকা ১৯৪৭ সালের ভারতভাগের পূর্ব পর্যন্ত কাজ করতেন) সুবর্ণ জয়ন্তী উদ্‌যাপন উপলক্ষে তাঁকে ভারতে আমন্ত্রণ জানানো হয়েছিল এবং সেখানে তাঁকে "লিজেন্ড অব ভয়েস" পুরস্কারে ভূষিত করা হয়েছিল। মালিকা পুখরাজ "সং সাং ট্রু" নামক উপন্যাসে তাঁর স্মৃতিকথাগুলো লিপিবদ্ধ করেছেন।
২০০৪ সালের ৪ঠা ফেব্রুয়ারি মালিকা পুখরাজ পাকিস্তানের লাহোরে মৃত্যু বরণ করেন। তাঁর শবযাত্রা ওয়েস্ট ক্যানেল ব্যাংকে তাঁর বাসভবন থেকে শুরু হয় এবং তাঁর বড় ছেলের বাড়িতে জানাযা অনুষ্ঠিত হয়। এরপর তাঁকে লাহোরের শাহ জামাল কবরস্থানে সমাহিত করা হয়।
মালিকা পুখরাজ শাব্বির হুসেন নামক পাঞ্জাবের এক জুনিয়র সরকারি অফিসার সাথে বিবাহ বন্ধনে আবদ্ধ হন। তাঁদের মোট ছয় সন্তান ছিল। এদের মধ্যে তাহিরা সৈয়দ পাকিস্তানি সঙ্গীত শিল্পী হিসেবে খ্যাতি লাভ করেন।
মহারাষ্ট্র রাজ্য চলচ্চিত্র পুরস্কার

মহারাষ্ট্র রাজ্য চলচ্চিত্র পুরস্কার হল ভারতের মহারাষ্ট্র রাজ্যের মারাঠি চলচ্চিত্রের জন্য প্রদত্ত সম্মানজনক পুরস্কার। এটিকে মারাঠি ভাষার চলচ্চিত্রের সর্বোচ্চ পুরস্কার হিসেবে গণ্য করা হয়। ১৯৬২ সালে এই পুরস্কার প্রবর্তিত হয়। মহারাষ্ট্র সরকার প্রতি বছর মারাঠি চলচ্চিত্র শিল্পের সেরা প্রতিভাদের সম্মানার্থে ও তাদের উৎসাহ প্রদানকল্পে এই পুরস্কার প্রদান করে থাকে। ২০১৯ সালে ৫৬তম মহারাষ্ট্র চলচ্চিত্র উৎসবের প্রধান অতিথি হিসেবে অংশগ্রহণ করেন একাডেমি অব মোশন পিকচার আর্টস অ্যান্ড সায়েন্সেসের সভাপতি জন বেইলি।
দার্দানেলেস প্রণালি

দার্দানেলেস প্রণালি (, ) হলো একটি সরু, প্রাকৃতিক প্রণালি যা হলো উত্তর-পশ্চিমাঞ্চলীয় তুরস্কে অবস্থিত আন্তর্জাতিকভাবে গুরুত্বপূর্ণ জলপথ। এটি এশিয়া ও ইউরোপের মধ্যে মহাদেশীয় সীমানা তৈরি করে এবং এশীয় তুরস্ক ও ইউরোপীয় তুরস্ককে আলাদা করে।
পৃথিবীর এই একটি সরুতম প্রণালি আন্তর্জাতিক জলপথ হিসেবে ব্যবহৃত হয়।দার্দানেলাস প্রণালি মার্মারা সাগরকে এজিয়ান সাগর ও ভূমধ্যসাগরের সাথে সংযোগ করে।তেমনি এর পার্শবর্তী বসফরাস প্রণালি মার্মারা সাগরকে কৃষ্ণ সাগরের সাথে সংযুক্ত করে। দার্দানেলাস প্রণালি দীর্ঘ এবং গড়ে প্রশস্ত।এছাড়া এর গড় গভীরতা এবং সর্বোচ্চ গভীরতা ।এর সবচেয়ে সরু অঞ্চল Çanakkale শহরের পাশাপাশি অবস্থিত।
উত্তর পূর্ব দিল্লি জেলা

উত্তর পূর্ব দিল্লি হল ভারতের দিল্লির এগারোটি প্রশাসনিক জেলার একটি। জেলাটি ১৯৯৭ সালে প্রতিষ্ঠিত হয়। উত্তর পূর্ব দিল্লির পশ্চিমে যমুনা নদী, উত্তর ও পূর্বে গাজিয়াবাদ জেলা, দক্ষিণে পূর্ব দিল্লি এবং পশ্চিম দিকে যমুনাসহ উত্তর দিল্লি রয়েছে। ২০২০ সালের ফেব্রুয়ারিতে নাগরিকত্ব সংশোধন আইনের প্রতিবাদের কারণে উত্তর পূর্ব দিল্লিতে দাঙ্গা হয়। দাঙ্গায় ২৭ জন মারা যায় এবং শতাধিক আহত হয়। 
২০১১ সালের আদমশুমারি অনুসারে, উত্তর পূর্ব দিল্লির জনসংখ্যা ছিল ২২,৪১,৬২৪, যা মোটামুটি লাতভিয়া বা মার্কিন যুক্তরাষ্ট্রের নিউ মেক্সিকোর সমান। জনসংখ্যায় এটি ভারতের জেলাগুলির মধ্যে ২০২ তম (মোট ৬৪০টির মধ্যে )। জেলার জনসংখ্যার ঘনত্ব হল ৩৬,১৫৫ জন প্রতি বর্গকিলোমিটারে (৯৩,৬৪০ জন/বর্গমাইল)। ২০০১-২০১১ এর দশকে জনসংখ্যার বৃদ্ধির হার ছিল ২৬.৭৮%। উত্তর পূর্ব দিল্লিতে লিঙ্গের অনুপাত হল প্রতি ১০০০ জন পুরুষের বিপরীতে ৮৮৬ জন মহিলা, এবং সাক্ষরতার হার হল ৮৩.০৯%।
উত্তর পূর্ব দিল্লিতে নিম্নলিখিত শহরগুলি আছে:
উত্তর-পূর্ব দিল্লির গ্রামগুলিকে তিনটি প্রশাসনিক গ্রামে বিভক্ত করা হয়েছে: শাহদারার কোন উপ-গ্রাম নেই, সীমা পুরলের একটি উপ-গ্রাম, মন্ডোলি এবং সেলাম পুরের বারোটি উপ-গ্রাম রয়েছে:
নন্দী পুরস্কার

নন্দী পুরস্কার হল তেলুগু চলচ্চিত্র, তেলুগু মঞ্চ, তেলুগু টেলিভিশন ও ভারতীয় চলচ্চিত্রে আজীবন অবদানের জন্য প্রদত্ত পুরস্কার। ১৯৬৪ সালে এই পুরস্কার প্রবর্তিত হয়। অন্ধ্রপ্রদেশ সরকার প্রতি বছর এই পুরস্কার প্রদান করে। "নন্দী" শব্দের অর্থ "ষাঁড়", এই পুরস্কারটির নামকরণ করা হয় লেপাক্ষীর বিশালাকৃতির গ্রানাইট ষাঁড়ের নামানুসারে, যা তেলুগু জাতির সাংস্কৃতিক ও ঐতিহাসিক প্রতীক। নন্দী পুরস্কার চারটি শাখায় প্রদান করা হয়, সেগুলো হল স্বর্ণ, রৌপ্য, ব্রোঞ্জ ও কপার। প্রতি বছর অন্ধ্রপ্রদেশ সরকার সামাজিক, পৌরাণিক ও কাব্যিক মঞ্চনাটকের জন্য নন্দী নাটকোৎসবম পুরস্কার প্রদান করছে।
কালা শাহ কালা

কালা শাহ কালা (Pure Black) একটি ভারতীয় পাঞ্জাবী ভাষার চলচ্চিত্র।
লাভলি (বিন্নু ধিলোন), পাম্মি নামের এক সুন্দরী নারীর প্রেমে পড়া এক শ্যাম বর্ণের মানুষ তাকে আপন করার চেষ্টা করে কিন্তু ব্যর্থ হয়। কিন্তু ভালোবাসার জয় শেষ মুহুুর্তে হয়েই যায়।
দুর্যোগ ব্যবস্থাপনা ব্যুরো

দুর্যোগ ব্যবস্থাপনা ব্যুরো হলো একটি সরকারী ব্যুরো যা বাংলাদেশের প্রাকৃতিক দুর্যোগের বিষয়ে সরকারী প্রতিক্রিয়া পরিচালনার কাজে নিয়োজিত ছিল এবং এটি দুর্যোগ ব্যবস্থাপনা আইন, ২০১২-এর ধারা ৬০-এর ৩নং উপধারা মোতাবেক বিলুপ্ত হয়। নবগঠিত দুর্যোগ ব্যবস্থাপনা অধিদপ্তরে বিলুপ্ত ব্যুরোর সম্পদ, ক্ষমতা ও অধিকার হস্তান্তর করা হয়।
১৯৯৩ সালে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো প্রতিষ্ঠিত হয়। ১৯৯১ সালে বাংলাদেশের ঘূর্ণিঝড় এবং বাংলাদেশে বন্যার পরে, সরকার ত্রাণ কার্যক্রম পরিচালনা করার জন্য একটি ব্যুরোর প্রয়োজন অনুভব করেছিল এবং তারপর থেকে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো পরিচালিত হয়ে আসছে। ব্যুরোর নেতৃত্বে প্রধান একজন মহাপরিচালক।
শাহ আবু জাকারিয়া

শাহ আবু জাকারিয়া ( , এছাড়াও রোমান হরফে লেখা Shāh Abū Z̄akarīā, এবং Shāh Abū Zakareyā), ঠিকানা: ফর্স গ্রাম্য জেলা, ফর্স জেলা, দারাব, ফর্স প্রদেশ, ইরান। ২০০৬ এর আদমশুমারিতে, এর জনসংখ্যা ছিল ১৮৪ পরিবারে ৮৬৮।
অনুপমা কুমার

অনুপমা প্রকাশ কুমার (জন্ম ৪ঠা ডিসেম্বর ১৯৭৪, কোয়েম্বাটুর, তামিলনাড়ু ), অধিক পরিচিত অনুপমা কুমার, একজন ভারতীয় চলচ্চিত্র অভিনেত্রী এবং মডেল। প্রায় ৩০০টির অধিক টেলিভিশন বিজ্ঞাপন করার পর তিনি ২০০৪ সালে "কিঁউ...! হো গেয়া না" চলচ্চিত্রে অভিনয়ের মাধ্যমে হিন্দি চলচ্চিত্রে অভিষেক করেন। এরপর তিনি বিভিন্ন তামিল চলচ্চিত্রে পার্শ্ব চরিত্রে অভিনয় করেন। অভিনয় ও মডেলিংয়ের পাশাপাশি অনুপমা সাংবাদিক, উপস্থাপিকা, ভিজুয়ালাইজার ও টেলিভিশন প্রযোজক হিসেবে কাজ করেছেন। "মুপোজহুদ্ধাম উন কর্পনাইগাল" চলচ্চিত্রে অভিনয়ের জন্য তিনি পার্শ্ব চরিত্রে সেরা অভিনেতা (নারী) বিভাগে ২০১৩ বিজয় পুরস্কার লাভ করেন।
তামিলনাড়ুতে জন্ম নেওয়া অধিকাংশ সময়েরই জন্য উত্তর ভারতে বসবাস করেছেন। তিনি মুলত তের বছরের অধিক সময় ধরে উপস্থাপিকা, ভিজুয়ালাইজার, সাংবাদিক এবং প্রযোজক হিসাবে কাজ করার মাধ্যমে টেলিভিশনের সাথে যুক্ত ছিলেন। এরপর তিনি শাহরুখ খান ও মোহনলালের মত অভিনেতাদের সাথে প্রায় তিনশটিরও অধিক টেলিভিশন বিজ্ঞাপনে অভিনয়ের মাধ্যে মডেলিং এবং অভিনয়ে যাত্রা শুরু করেন। "কাভি আয়ে না জুদাই", "মিশন ফাতেহ", "শাকা লাকা বুম বুম" এবং "দ্য ম্যাজিক মেক-আপ বক্স"সহ বেশ কিছু হিন্দি ধারাবাহিকে তাকে দেখা যায়।
ঐশ্বর্য রায় অভিনীত "কিঁউ...! হো গেয়া না" চলচ্চিত্রের খন্ডাংশে অভিনয়ের মাধ্যমে তার ভারতীয় চলচ্চিত্রে অভিষেক ঘটে।
রোমা আসরানি

রোমা আসরানি একজন ভারতীয় মডেল এবং অভিনেত্রী যাকে মুলত মালয়ালম ভাষার চলচ্চিত্রগুলোতে দেখা যায়। তিনি ২০টিরও অধিক চলচ্চিত্রে অভিনয় করেছেন। তিনি "রোমাহ" নামেও পরিচিত।
রোমা আসরানি ভারতের তামিলনাড়ুতে জন্মগ্রহণ করেছেন। তার বাবা একজন সিন্দু ও মা তামিল। তিনি ২০০৫ সালে "মি. ইরাবাবু" চলচ্চিত্রে অভিনয়ের মাধ্যমে তামিল চলচ্চিত্রে অভিষেক করেন। তিনি তামিল চলচ্চিত্রের পাশাপাশি কন্নড় ভাষার চলচ্চিত্রেও অভিনয় করেছেন। ২০০৬ সালে মালয়ালম চলচ্চিত্র "নোটবুক"-এ অভিনয়ের মাধ্যমে তিনি তার প্রথম সফলতা পান। চলচ্চিত্রটি ব্যাপক সফলতা পায় এবং তিনি তার অভিনয় দর্শক ও সমালোচকদের কাছে প্রশংসিত হয়। "নোটবুক" চলচ্চিত্রে অভিনয়ের জন্য সেরা পাশ্ব-অভিনেত্রী (মালয়ালম) বিভাগে তিনি তার প্রথম ফিল্ম ফেয়ার পুরস্কার অর্জন করেন। "চকলেট" (২০০৭), "ট্রাফিক" (২০১০), "ছাপ্পা কুরিশু" (২০১১), এবং "গ্র্যান্ডমাস্টার" (২০১২) চলচ্চিত্রে অভিনয়ের জন্য তিনি অধিক পরিচিত।
তিনি রোশান অ্যান্ড্রু পরিচালিত মালয়ালম ভাষার ২০০৬ সালের "নোটবুক" চলচ্চিত্রের মাধ্যমে অভিনয়ে অভিষেক করেন, এবং চলচ্চিত্রটির সফলতার পর তিনি বেশ জনপ্রিয় হয়ে ওঠেন। "নোটবুক" চলচ্চিত্রে তার অভিনয়ের জন্য তিনি এশিয়ানেট ফিল্ম অ্যাওয়ার্ডস, কেরালা ফিল্ম ক্রিটিকস অ্যাসোসিয়েশন, এশিয়ানেট চ্যানেল, অম্রিতা টিভি এবং কালাকেরালাম কর্তৃক বেস্ট নিউকামার নির্বাচিত হন। রোমা অভিনীত দ্বিতীয় চলচ্চিত্র জোশি পরিচালিত "জুলাই ৪" তার একটি উল্লেখযোগ্য চলচ্চিত্র। পৃথ্বীরাজের সাথে তার "চকলেট" (২০০৭) চলচ্চিত্র মেগাহিট হয় এবং চলচ্চিত্রটি তাকে মালয়ালম চলচ্চিত্রের পরিচিত মুখ করে তোলে। এছাড়াও তাকে টিম মালয়ালি ব্যান্ডের মিউজিক অ্যালবামের "মিন্নেল আজহাক" গানে গায়ক বিনিথ শ্রীনিবাস ও অভিনেতা পৃথ্বীরাজের সাথে দেখা যায়। গানটি দক্ষিণ ভারতে তুমুল জনপ্রিয়তা পায়।
রোমা এছাড়াও তামিল "কাথালে এন কাথালে" (২০০৬) চলচ্চিত্রে অভিনয় করেছেন। কেন্দ্র গনেশ চরিত্রে "আরমানি" (২০০৭) চলচ্চিত্রে অভিনয়ের মাধ্যমে কন্নড় চলচ্চিত্রে তার অভিষেক হয়। কিছু সময় বিরতির পর ২০১০ সালে তাকে আবার তেলুগু "চালাকি" চলচ্চিত্রে দেখা যায়। আসরানি ২০১৭ সালে এ.কে. স্বজন পরিচালিত "সাথিয়া" চলচ্চিত্রে অভিনয় করেন। এরপর আবার টানা দুই বছর বিরতির পর তাকে ২০১৯ সালে দৃশ্যধারণ শুরু হওয়া প্রবীণ পুকাড়ন পরিচালিত মালয়ালম চলচ্চিত্র "ভেল্লেপ্পাম"-এ দেখা যাবে
এশিয়ানেট চলচ্চিত্র পুরস্কার
ফিল্মফেয়ার এ্যাওয়ার্ডস সাউথ
অম্রিতা ফিল্ম এ্যাওয়ার্ডস
কৈরালি টিভি - ওয়ার্ল্ড মালয়ালি কাউন্সিল ফিল্ম এ্যাওয়ার্ডস
অন্যান্য পুরস্কার
কিশোরগঞ্জ বিশ্ববিদ্যালয়

কিশোরগঞ্জ বিশ্ববিদ্যালয় (কিবি) হচ্ছে বাংলাদেশের একটি সরকারি বিশ্ববিদ্যালয়। এটি বাংলাদেশের কিশোরগঞ্জ শহরে অবস্থিত। ২০২০ সালের ২৪ জানুয়ারি তৎকালীন প্রধানমন্ত্রীর সভাপতিত্বে নিয়মিত মন্ত্রিসভার বৈঠকে কিশোরগঞ্জ জেলার বঙ্গবন্ধু শেখ মুজিবুর রহমান বিশ্ববিদ্যালয়ের জন্য আইনে নীতিগতভাবে সম্মত হয়। ঢাকা বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক্স ইঞ্জিনিয়ারিং বিভাগের অধ্যাপক জেড এম পারভেজ সাজ্জাদ প্রতিষ্ঠাতা উপাচার্য হিসেবে দায়িত্ব পালন করছে।
সাবেক রাষ্ট্রপতি আবদুল হামিদের আগ্রহে ও উদ্যোগে এই বিশ্ববিদ্যালয়টি প্রতিষ্ঠিত হয়। কিশোরগঞ্জ সদর উপজেলায় অবস্থিত বৌলাই ইউনিয়নে এটি স্থাপন করা হবে। ২০২০ সালের ২৪ শে ফেব্রুয়ারি মন্ত্রিসভায় বিশ্ববিদ্যালয় প্রতিষ্ঠার অনুমোদন দেয়।
২০২৫ সালের ১৬ জানুয়ারি বাংলাদেশ সরকার বিশ্ববিদ্যালয়টির নাম "বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ" থেকে পরিবর্তন করে "কিশোরগঞ্জ বিশ্ববিদ্যালয়" নামকরণ করে।
নিম্নোক্ত ব্যক্তিবর্গ কিশোরগঞ্জ বিশ্ববিদ্যালয়-এর উপাচার্য হিসেবে দায়িত্ব পালন করেন-
এক যে ছিল রাজা

এক যে ছিল রাজা বাংলাদেশের গাজীপুর জেলায় অবস্থিত ভাওয়াল রাজবাড়ির রাজা রমেন্দ্রনারায়ণ রায়ের জীবন, জীবনাবসান ও তার প্রত্যাবর্তনকে কেন্দ্র করে তৈরী একটি ২০১৮ সালের ভারতীয় বাংলা চলচ্চিত্র। এই সিনেমার পরিচালনায় ছিলেন বাংলা চলচ্চিত্রের স্বনামধন্য পরিচালক সৃজিত মুখোপাধ্যায় ও প্রযোজনায় এসভিএফ। ভাওয়াল রাজবাড়ির রাজা রমেন্দ্রনারায়ণ রায় থেকে অনুপ্রাণিত এবং তাঁরই উপর ভিত্তি করে কল্পিত মহারাজা মহেন্দ্র কুমার চৌধুরীর এবং ভাওয়াল সন্যাসীর চরিত্রগুলিতে অভিনয় করেছেন যিশু সেনগুপ্ত। এই ছবিতে বিভিন্ন সহায়ক চরিত্রে আরো অভিনয় করেন খ্যাতিমান বাংলাদেশী অভিনেত্রী জয়া আহসান, বাংলা চলচ্চিত্র জগতের অন্যতম বিশিষ্ট অভিনেত্রী, পরিচালিকা অপর্ণা সেন, অনির্বাণ ভট্টাচার্য, প্রতিভাশালী অভিনেতা অঞ্জন দত্ত, রুদ্রনীল ঘোষ এবং তনুশ্রী শঙ্করের কন্যা সুপ্রতিষ্ঠিত নায়িকা, শ্রীনন্দা শঙ্কর। ২০১৮ সালের দুর্গাপুজোয় চলচ্চিত্রটি দেশজুড়ে মুক্তি পায়। 
চলচ্চিত্রটির বেশিরভাগ শুটিং হয় মুর্শিদাবাদের কাঠগোলাতে। ছবিটি ভারতের ৬৬তম জাতীয় চলচ্চিত্র পুরস্কারে বাংলা ভাষাতে সেরা কাহিনী-চিত্রের ক্যাটাগরিতে জাতীয় চলচ্চিত্র পুরস্কার জেতে।
এই ছবিটি ভারতের আদালতে দীর্ঘকাল যাবৎ চলতে থাকা বিতর্কিত ভাওয়াল মামলার উপর ভিত্তি করে বানানো। প্রায় এক দশক পূর্বে দার্জিলিঙে যে ভাওয়ালের রাজাকে মৃত বলে মনে করা হয় সেই মহারাজা মহেন্দ্র কুমার চৌধুরীই তিনি এমনটি দাবি করে সন্ন্যাসী হঠাৎই প্রত্যক্ষ হন।
"এক যে ছিলো রাজা" ২০১৮ সালের ১২ই অক্টোবর পুজোয় মুক্তি পায়। জনপ্রিয় বাংলা সংবাদপত্র "আনন্দবাজার পত্রিকা", চলচ্চিত্রের প্রেক্ষায় প্রধান অভিনেতা যিশু সেনগুপ্ত সম্বন্ধে লেখে যে এই চলচ্চিত্রে যিশুর কেরিয়ারের অন্যতম সেরা অভিনয় দেখতে পাওয়া যায়। আনন্দবাজার পত্রিকা নায়িকা জয়া আহসানের অভিনয় প্রতিভারও বহু প্রশংসা করে।
প্রেমবাগ ইউনিয়ন

প্রেমবাগ ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
ধারণা করা হয়ে যে, সনাতন ধর্মের রুপ ও সনাতন প্রেমবাগে জন্মগ্রহণ করেছিলেন এবং এখানে আরাধনা করতেন। তাদের উপর ভিত্তি করেই জায়গাটির নামকরণ করা হয়েছিল প্রেমবাগ। এখানে অবস্থিত রুপ সনাতন ধাম প্রায় ১ কি:মি দুরত্বে যশোর খুলনা মহাসড়কের কোল ঘেষে প্রেমবাগ গেটে অবস্থিত ১নং প্রেমবাগ ইউনিয়ন পরিষদের কার্যালয়।
প্রেমবাগ ইউনিয়নে মোট ১৩টি গ্রাম রয়েছে।
বুরহান উদ্দীন আল-মারগানী

বুরহান উদ্দিন আবুল হাসান আলি ইবনে আবু বকর ইবনে আব্দুল জলিল আল-ফারগানি আল-মারগিনানি আইনশাস্ত্রের হানাফি মাজহাবের একজন ইসলামি পণ্ডিত ছিলেন। তিনি "আল-হিদায়ার" লেখক হিসাবে সর্বাধিক পরিচিত, যা হানাফি আইনশাস্ত্রের অন্যতম প্রভাবশালী উপাদান "(ফিকহ)" হিসাবে বিবেচিত হয়।
নাম: আলী। উপনাম: আবুল হাসান। উপাধি: বুরহান উদ্দীন। বংশধারা: বুরহান উদ্দীন আবুল হাসান আলী ইবনে আবু বকর ইবনে আব্দুল জলিল আল-ফারগানী আল-মারগিনানী। ফারগানের একটি জায়গার নাম মারগিনান সেই দিকে লক্ষ্য করে তাকে মারগিনানী বলা হয়।
তিনি ফারগানের কাছাকাছি মারগিনানে (বর্তমান উজবেকিস্তান) ৮ রজব ৫১১হিজরী/১১১৭ খ্রিষ্টাব্দে জন্মগ্রহণ করেন।
বুরহান উদ্দিন ৫৪৪ হিজরিতে মদিনা সফর করেন এবং হজ পালন করেছিলেন । 
তিনি বহুগ্রন্থপ্রণেতা ছিলেন। তার উল্লেখযোগ্য রচনাবলী: 
তিনি তার সময়ের বড় বড় আলেম, জ্ঞানী ও পণ্ডিতদের থেকে ধর্মীয় জ্ঞানসহ নানান বিদ্যা অর্জন করেন। তার উল্লেখযোগ্য শিক্ষকদের মধ্যে-
তিনি ১৪ জিলহজ্জ ৫৯৩হিজরী/১১৯৬খ্রিস্টাব্দে বর্তমান সমরকন্দে (বর্তমান উজবেকিস্তান) মৃত্যুবরণ করেন সেখানেই তাকে দাফন করা হয়।
সুন্দলী ইউনিয়ন

সুন্দলী ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
ভৌগোলিক অবস্থান অনুযায়ী ইউনিয়নটির উত্তরে প্রেমবাগ ইউনিয়ন, পূর্বে নওয়াপাড়া পৌরসভা, দক্ষিণে কুলটিয়া ইউনিয়ন এবং হরিদাশকাঠী ইউনিয়ন অবস্থিত। এখানে ১৩টি গ্রাম এবং ১৪ টি মৌজা রয়েছে।
চলিশিয়া ইউনিয়ন

চলিশিয়া ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
পায়রা ইউনিয়ন

পায়রা ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
পায়রা ইউনিয়নে মোট ১২টি গ্রাম রয়েছে।
শ্রীধরপুর ইউনিয়ন

শ্রীধরপুর ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
বাঘুটিয়া ইউনিয়ন, অভয়নগর

বাঘুটিয়া ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
ভৌগোলিক অবস্থান অনুযায়ী ইউনিয়নটির উত্তরে নড়াইল জেলা, দক্ষিণে নওয়াপাড়া পৌরসভা, পুর্বে শুভরাড়া ইউনিয়ন এবং পশ্চিমে শ্রীধরপুর ইউনিয়ন অবস্থিত। এখানে ১৮টি গ্রাম এবং ১২ টি মৌজা রয়েছে।